Þjóðgarðurinn Snæfellsjökull er fimm ára í dag , þann 28. júní . Haldið verður upp á afmælið í grunnskólanum á Hellissandi og hefst hátíðin kl. 14 . Þar mun m.a. umhverfisráðherra Jónína Bjartmarz flytja ávarp og saga þjóðgarðsins verða rakin í máli og myndum . Hápunktur afmælisins er að verðlaun verða afhent í samkeppni um hönnun á þjóðgarðsmiðstöð sem rísa mun á Hellissandi . Alls bárust 17 tillögur í keppnina og verða þær til sýnis í skólanum fram á laugardag . Allir eru velkomnir í afmælisveisluna sem lýkur með afmæliskaffi og gönguferð að svæðinu þar sem þjóðgarðsmiðstöðin verður reist .